
Es documenten mesures de diàmetres dels pins (Pinus halepensis Mill.) de 18 
sistemes platja-duna de Menorca per constatar que aquestes ambients dinàmics han 
estat objecte d'actuacions de forestació per a la fixació de processos actius en els 
sectors de dunes semiestabilitzades i estabilitzades, generalment associats a camps de 
conreus. Els resultats obtinguts, i l'observació de formes dunars erosives internes 
actualment estabilitzades, ens demostren que aquests sistemes foren objecte 
d'actuacions antròpiques amb la finalitat de fixació de les formes. Així mateix els 
resultats demostren que els treballs realitzats en base a l'evolució històrica dels 
sistemes dunars, que fins ara partien d'un estat òptim de conservació, no tenien 
presents els processos de fixació previs a les possibles actuacions de forestació. Tot 
plegat permet establir algunes recomanacions per a una gestió a llarg termini 
d'aquests hàbitats. 

FIXATION AND STABILISATION OF COASTAL DUNES IN THE BALEARIC 
ISLANDS THROUGH AFFORESTATION: A CASE STUDY IN MINORCA. Itis a 
well documented issue that coastal dune systems of Spain have been systematically 
fixed and stabilised through afforestation initiatives developed both from public or 
private landowners mainly in the first half of the XX century. Most beaches of 
Minorca have a pine forest (Pinus halepensis Mill.) associated to their dune system. 
In order to verify their anthropogenic origin measurements of the trees in 18 localities 
have been taken. Results show a high uniformity in diameters ranges, thus supporting 
the presumption that this type of vegetation may be not natural from most of the dune 
systems of the island as have been indicated by previous authors. Moreover, seems to 
be a strong relationship between these altered dune systems and the presence of 
cultivated lands. These results may be of worth consideration in a long term 
management of these habitats. 

Introducció 


Els processos de fixació de dunes 
mitjançant actuacions de forestació estan 
recollits en abundant bibliografia tant a 
l'àmbit estatal com a l'internacional (Valls, 
1870, Artigas, 1887, 1889, 1890; 1896, 
Anònim, 1890; de Castro, 1900a, 1900b; 
Codorniu, 1908, Tiismann, 1924, VVhite- 
head, 1964, Ranwell i Boar, 1986, Gadgil i 
Ede, 1998, Tastet i Pontee, 1998, Hilton et 
al., 2000, Lemauviel i Roze, 2000, Pausas 
et al., 2004, Hilton, 2006, Mayol, 2006). En 
general, el seu objectiu és evitar que els 
fronts dunars afectin de manera negativa a 
zones d'interès per l'activitat humana, com 
ara terres d'interès agrari o nuclis de 
població (Ranwell i Boar, 1986, Gadgil i 
Ede, 1998). Tanmateix, aquestes actuacions 
estan reconegudes com un impacte negatiu 
pel que fa a la conservació d'aquests 
ambients (Ranwell i Boar, 1986; Gallego 
Fernández et al., 2003). 

A finals del s. XVIII les zones litorals 
eren encara espais hostils i inhospits, a 
l'hora que perillosos per a la població, fet 
que queda de manifest amb els pocs nuclis 
urbans associats al litoral, molt d'ells 
emmurallats. Una situació encara més 
evident i agreujada en els territoris insulars 
(Grove i Rackham, 2003). 

Abans del període turístic actual, que es 
fonamenta principalment en l'explotació 
litoral dels sistemes platja-duna com a espai 
d'oci (Valdemoro i Jiménez, 2006), es 
mantenia un dinamisme natural i equilibrat 
en aquests que suposava en alguns indrets 
de la costa un perill per a la població i per 
als conreus, degut a l'avanç de les dunes 
cap a les zones internes. Segons Madariaga 
(1909) en determinats punts de la costa 
existien grans superfícies ocupades per 
arenals que  avancaven terra endins 
conquerint terrenys fèrtils, fent-los 
improductius i enterrant cases i poblacions 


senceres. L’autor cita que en casos de 
terrenys productius afectats per arenes 
voladores no queda més opció que la 
forestació per retenir i estabilitzar terrenys 
arenosos mòbils fins el cobriment definitiu 
de les arenes, tornant aquests espais o 
camps de desolació en fonts de riquesa i 
hermosura. 

És a partir de 1902 que s'utilitza l'arbrat 
com a mesura eficaç per evitar l'avanç de 
l'arena en l'àmbit estatal, on el cos 
d'enginyers forestals assumeix gran part 
d'aquestes tasques de fixació mitjançant 
projectes executius al llarg de tota la costa 
espanyola (Figueras, 1981). Dins d'aquests 
projectes destaquem les forestacions dels 
sistemes dunars de la badia de Roses, l'Alt 
Empordà (Catalunya), on s'estabilitzaren 
les dunes provinents del Montgrí (Artigas, 
1887, 1889). Les dunes de la zona 
d'Andalusia també foren objecte d'estabi- 
lització, com ara les de Huelva (Maceira, 
1890) i Cadis (Fernàndez de Castro, 1917). 
També ho foren les de Guardamar (Mira, 
1903, Codorniu, 1908) a la província 
d'Alacant o les del País Basc (Uriarte Ayo, 
1998). En el cas de les Illes Balears, Mayol 
(2006) aporta la primera referència de 
forestacions referent al Proyecto de 
corrección de dunas de las isla de 
Formentera, amb data de l'any 1944, on 
s'utilitzen diferents tècniques de fixació 
amb l'ús d'Ammophila arenaria i Ampe- 
lodesmos maurmitanica, com herbàcies, i 
Pús de vegetació de port arbori amb Pinus 
halepensis, Pinus pinea i plantacions 
puntuals de xipresos (Cupressus sp. pl.), 
tamarells (Tamarix sp. pl), fassers 
(Phoenix dactylifera) i rici (Ricinus 
communis). Aquestes tasques de fixació 
dirigides per l'escola espanyola de forestals 
no es centraren sols en territori espanyol, 
sinó que també realitzaren tasques de 
forestació a les zones de protectorat, com és 
el cas de la zona de Tetuán (Marroc), on els 

camps dunars envaien les noves zones 
urbanes i agràries, així com les 
infrastructures viàries (Cantarino i Seva, 
1997). 

Segons Artigas (1890), les arenes poden 
avançar terra endins des de metres a més de 
14 km, variant la seva forma a causa de 
l'extrema finor dels grans que cobreixen 
camps, monts i edificis, convertint els més 
fèrtils terrenys i poblacions en silenciosos i 
inhospitalaris deserts. Aquestes arenes 
voladores en continu moviment, segons 
definició de l'autor, no destrossen ni ofenen 
res, sols modifiquen, ja que les fulles dels 
arbres estan encara verdes abans de 
desaparèixer sota l'arena. Per desenvolupar 
les tasques encaminades a la consolidació 
dels arenals, Artigues (1890) proposa el 
seguiment de diferents etapes com ara: 


a) aixecament d'un plànol i fitació de 
les propietats objecte de repoblació quan 
siguin de l'Estat. En cas de propietats 
privades que desitgin fixar les arenes ho 
podran fer ajustant-se al projecte aprovat 
per l'estat. 

b) creació de cordons de defensa, 
anomenats dunes litorals o contradunes, 
considerat treball indispensable per el bon 
èxit de les tasques de repoblació i formació 
de la duna litoral. Les tasques consisteixen 
en la fixació, a una distància de 100 a 200 
m de la major alçada ordinària assolida per 
les aigües de la mar, amb la creació de 
pantalles de taulons en direcció paral-lela a 
la línia de costa. Presenten 1,60 m de llarg, 
de 12 a 15 cm de taula i 3 cm de gruixa, 
amb una profunditat de 6 cm, collocant 5 
per metre lineal deixant un interval de 2 a 3 
cm a fi i efecte de deixar el pas d'arena. 
Amb aquest mètode l'autor estima que amb 
un període d'un any estan coberts de 
sediment, per la qual cosa es proposa 
aixecar els taulons per, posteriorment, 
replantar sobre la nova forma no 


consolidada gramínies, generalment borró 
(Ammophila arenaria), a banda 1 banda de 
la neoforma dunar (les cares d'stoss 1 lee) 
que haurá estat formada per processos 
d'interferència eòlica (Savage, 1963; 
Savage 1 Woodhouse, 1969). 

c) repoblacions de vegetació de port 
arbori, ja dins la zona interna del sistema 
condicionat per la nova duna litoral es 
repoblará amb especies dominants com el 
Pinus pinaster i amb plantes auxiliars o 


protectores (Ulex europaeus, Genista 
scoparia, Ammophila arenaria, etc.). 
Aquesta metodologia d'actuació, 


dissenyada al 1890, té més consistència i 
rigor que alguns dels mètodes utilitzats a 
dia d'avui per part de la Direcció General 
de Costes de l'Estat en alguns dels sistemes 
dunars de Balears, on s'afavoreix la 
fragmentació i erosió del sistema per l'ús de 
tècniques poc adients (Roig-Munar i 
Juaneda, 2010). 

També es pot destacar algunes tasques 
de fixació de dunes que no es trobaven 
vinculades a projectes de l'estat, com ara 
les fixacions de les dunes de Begur, Baix 
Empordà (Catalunya), que foren fixades, 
segons Carandell (1979), honrosament pels 
propietaris que sembraren de pins el que 
eren vinyes i erms, i on actualment trobem 
masses de Pinus pinaster. L'autor atribueix 
a aquestes tasques privades la transformació 
de zones desèrtiques i d'amenaça constant 
cap a la població, refererint-se a les dunes. 
Tampoc no poden deixar d'esmentar-se les 
tasques de fixació a petita escala de formes 
dunars semi-estabilitzades associades a cala 
Borró, Alt Empordà (Roig-Munar et al., 
2009). En el cas de Menorca, Roig-Munar 
et al. (2008b) fan un recull d'informació 
oral de les forestacions dels sistemes dunars 
semiestabilitzats de les platges de Morella, 
es Grau i cala de sa Torreta, les quals van 
ser realitzades per la propietat. En relació 

amb aquest darrer treball, basat en 
l'observació, fotografia històrica i fonts 
orals, el present estudi pretén verificar la 
possible existència d'altres casos semblants 
a l'illa prenent com a referència una 
caracterització quantitativa básica de 
l'espècie vegetal més habitual per aquestes 
actuacions: Pinus halepensis. 


Àmbit d'estudi 


L'àmbit d'estudi es centra en els 
sistemes platja-duna de Menorca que 
aparentment presenten masses forestals de 
tipus homogeni (ordre i alçada) als sectors 
de formes semiestabilitzades i estabilit- 
zades. S'han analitzat 18 sistemes platja- 
duna que, a priori, presentaven fenòmens 
d'antropització per processos de fixació 
mitjançant la forestació arbòria (Fig. 1). 


Material i mètodes 


Per a la realització d'aquest estudi s'ha 
fet una revisió inicial dels sistemes dunars 
coneguts actualment a Menorca. D'aquests 
s'ha fet una selecció dels que presentaven 
possibles evidències d'haver-hi fet actua- 
cions de fixació mitjançant la introducció 
intencionada o la discriminació positiva de 
P. halepensis. La selecció d'aquesta espècie 
com indicadora de possibles actuacions 
antròpiques obeeix a diferents raons: 


a) Hi ha evidències clares que no és una 
espècie habitual en la vegetació dels 
sistemes dunars dinàmics (Bolòs, 1967). 

b) El seu creixement ràpid i el seu 
comportament pioner la fan una espècie 
adequada per estabilitzar ambients 
alterats (Ortufio, 1990, Pastor-López i 
Martín-Martín, 1993). 











1 Platja des Grau 

2 Cala de sa Torreta 
3 Platja de Morella 

4 Platja de Mongofra Nou 
5 Arenal d'en Castell 
6 Arenal de s'Olla 

7 Tirant 

8 Al Pilar 

9 Platja des Bot 

10 Platja des Tancats 
11 Cala Blanca 

12 Macarelleta 

13 Macarella 

14 Cala Galdana 

15 Cala Mitjana 

16 Trebalúger 

17 Cala Fustam 

18 Sant Tomàs 








Fig. 1. Ubicació dels 18 sistemes platja-duna estudiats. 


Fig. 1. Distribution of the 18 dune systems studied. 

c) La producció ex situ a partir de llavors 
és relativament fàcil (Baeza et al., 1991, 
Pastor-López i Martín-Martín, 1993, 
Maestre i Cortina, 2004) 

d) El procés d'adaptació del lloc de cultiu 
al definitiu és també senzill i amb pocs 
problemes (Baeza et al., 1991, Pastor- 
López i Martín-Martín, 1993, Maestre i 
Cortina, 2004) 

e) Es té constància del seu ús per a 
forestacions en diferents fonts 
bibliogràfiques tant en tot l'àmbit de la 
regió mediterrània (Quézel i Médail, 
2003), com especialment a l'estat 
espanyol (Escarré et al., 1989; Ortuño, 
1990, Baeza et al., 1991, Pastor-López i 
Martín-Martín, 1993; Olivera et al., 
2003, Quézel i Médail, 2003). 


La determinació de la presència 
d'aquesta espècie en els sistemes dunars 
s'ha fet a partir d'una inspecció visual 1 
també gracies als coneixements previs dels 
propis autors. Una vegada confirmada la 
presència d'aquesta espècie, s'han selec- 
cionat aquelles localitats que reunien els 
següents de criteris: 


a) La població de P. halepensis estava 
formada per un nombre suficient 
d'individus com per fer una mesura 
aleatòria de les característiques quanti- 
tatives. 

b) La població de P. halepensis mostrava 
evidències clares d'estar situada damunt 
morfologies dunars. 

c) La població de P. halepensis mostrava 
una disposició més o manco homogènia 
pel que fa a la distribució i caracte- 
rístiques dels individus. 


Una vegada seleccionades les localitats 
a cada una d'elles es va mesurar el diàmetre 
a 1,30 m del terra (diàmetre normal o 
diàmetre a l'alçada del pit) mitjançant una 


cinta de diàmetre de 20 individus escollits 
aleatòriament dins cada massa boscosa. 
Aquesta dada quantitativa és una de les més 
habituals per l'inventari i caracterització de 
masses boscoses amb predomini d'espècies 
arborescents (p. ex. Tsitsoni i Raragian- 
nakidou, 2000; Montero et al., 2001, De 
Luis et al., 2009). 

Al mateix temps, per a cada un dels 
sistemes també s'han realitzat observacions 
per determinar la possible presència 
d'actuacions antròpiques que afectessin a la 
morfologia dunar. Igualment, i d'acord amb 
el que s'ha exposat a la introducció sobre 
els motius que han provocat les actuacions 
de fixació mitjançant forestació, també s'ha 
realitzat una observació senzilla dels 
ambients del seu entorn, especialment pel 
que fa la possible presència, actual o en 
temps passat d'activitat antròpica (cultius, 
pastures o altres aprofitaments de recursos 
naturals). 


Resultats 
Aplicant els raonaments i criteris 
exposats en l'apartat anterior s'han 


seleccionat un total de 18 sistemes dunars 
amb poblacions de P. halepensis (Fig. 1). 
Els resultats de la mesura del diàmetre i les 
característiques dels sistemes dunars es 
poden veure resumits a la taula 1 i en el 
gràfic de la Fig. 2 per a cada un dels 
sistemes dunars. En aquest gràfic es posa en 
evidència que a la majoria de localitats el 
diàmetre mitjà se situa entre els 34 i 37 cm, 
només a tres localitats: Macarella, cala 
Fustam i Sant Tomàs la mitja aritmètica 
dels diàmetres és significativament superior 
situant-se per damunt de 40 cm. 

Aquest resultat uniforme no respon 
només a una operació matemàtica, sinó que 
com es pot comprovar a la taula 2 i en el 
gràfic de la Fig. 3, és també el reflex de 


134 Boll. Soc. Hist. Nat. Balears, 52 (2009) 








E E gS 33 2223 NET 
ue aca ada Ha Eso ¿Eso mbients, 
Denominació 258 £855 SE 5 52g EZE característiques de 
8 17 GE” S s~ GE z k 53 Pentorn immediat 
Terres amb interès 
1 Es Grau 49,0 26,0 36,175 64.667 1.347 : 
agropecuari 
2 Sa Torreta 45,0 27,0 34,875 33.226 742 Terres amb interés 
agropecuari 
3 Morella 39,5 30,0 34,5 71.945 1.059 Terres amb interès 
agropecuari 
4 Mongofre 56,0 28,0 36,9 30.170 1.139 Ambients forestals 
5 as 47,0 25,0 34,825 21.837 753 Ambients forestals 
Castell 
6 — S'Olla 400: 320 36415. 286240: 2687 Teresambinteres 
agropecuari 
7 Tirant 41,0 29,0 35,05 194 37.61 Terres amb interès 
agropecuari 
8 — Pilar 41,0 30,0 34,325 — 226.689 2.139 Terres amb interès 
agropecuari 
9 — Es Bot 46,0 30,0 37,675 43.655 816 Terres amb interés 
agropecuari 
10 Tancats 480 265 343 158032 2908 Temes amb interès 
agropecuari 
11 Cala Blanca 48,0 27,0 — 36,625 9.315 471 Terres amb interès 
agropecuari 
12  Macarelleta 45,5 28,0 — 35,275 15.894 940 Terres amb interés 
agropecuari 
13  Macarella 71,0 35,0 46,575 13.010 641 Terres amb interés 
agropecuari 
14 Cala Galdana 52,0 27,0 36,275 15.403 717 Ambients forestals 
15 Cala Mitjana 43,0 27,0 35,125 17.178 1.456 Ambients forestals 
16 Trebalúger 43,0 30,0 35,25 86.048 1.642 Terres amb interès 
agropecuari 
17 Cala Fustam 65,0 31,5 40,05 12.547 647 Ambients forestals 
18 Sant Tomàs 67,0 32,0 48,214 13.235 836 Terres amb interès 


agropecuari 





Taula 1. Resum dels diàmetres per localitat i dimensions de les àrees forestades. 
Table 1. Summary of diameters ranges and dimensions of forested areas. 


l'interval de diàmetres més frequent en el Per altra banda, segons les observacions 
conjunt de les localitats estudiades, realizades in situ, sembla que els sistemes 
representant al voltant del 70% dels  platja-duna analitzats no presenten 
individus mesurats. creacions artificials de contradunes, ja que 

Fig. 2. Representació gráfica dels intervals de diámetres per localitat. 
Fig. 2. Graphic representation of diameters ranges in each dune system. 


en alguns d'ells es pot observar formes 
fixades corresponents a canals de defalcació 
interns, per trencament de morfologies 
davanteres, fixats per repoblacions en la 
zona interna del sistema dunar 
semiestabilitzat i estabilitzat, com ara Es 
Grau, Torreta, Es Bot i Es Tancats (Fig. 1). 
En aquests sistemes s'observen morfologies 
fixes ben definides de lòbuls d'avanç intern, 
com s'intueix a la Fig. 4. 

Al llarg dels 18 sistemes no s'aprecien, 
ni es té constància, segons les entrevistes 
orals realitzades (Roig-Munar et al, 
2008b), de la sembra de vegetació de port 
herbaci per afavorir processos de retenció. 
Tampoc no s'aprecien, ni es té constància, 
segons aquestes (Roig-Munar et al., 
2008b), de la creació de tasques amb la 
finalitat de retenció sedimentària a cap dels 
sistemes dunars. 

Pel que fa a les característiques dels 
ambients o entorns immediats (Taula 1), la 
gran majoria dels sistemes es troben en 
contacte directe o indirecte amb terres 


d'interès agropecuari, fins i tot encara en 
D'actualitat. Només un pocs sistemes dunars 
queden envoltats d'ambients forestals sense 
evidències classes d'un ús agrícola recent. 
Segons les entrevistes orals, les actuacions 
de forestació que s'han pogut constatar 
obeeixen més a una voluntat dels 
propietaris que no a un projecte planificat 
per part de les institucions públiques. 


Discussió 


Agafant com a referència dades de 
Tsitsoni i Raragiannaxidou (2000) i 
considerant que les condicions ambientals 
de Menorca afavoreixen un creixement 
relativament ràpid per aquesta espècie (Gil 
et al., 2003), l'estimació d'edat per als 
individus mesurats es podria situar entre 40 
i 50 anys, açò és que les possibles 
plantacions s'haurien fet cap als anys 60 del 
segle passat. Una dada que també es veuria 
recolzada pels testimonis gràfics consultats. 

Intérval 





N % 

(cm) 
25-29 25 7 
30-34 117 33 
35-39 133 38 
40-44 43 12 
45-49 22 6 
50-54 6 2 
>55 8 2 





Taula 2. Representació dels intervals de 
diàmetre en el conjunt de localitats. 
Table 2. Proportion of diameters ranges for the 


whole studied dune systems. 


La similitud dels diàmetres a les 
diferents poblacions estudiades també dóna 
peu a pensar que es tracta de plantacions o 
com a mínim de poblacions derivades d'una 
clara discriminació positiva (De Luis et al., 
2009). Només els sistemes corresponents a 
les localitats de Macarella, cala Fustam 1 
Sant Tomás quedarien fora d'aquesta 
suposició per presentar uns diàmetres 
sensiblement més grossos, però aquesta 
desviació també es pot explicar per unes 
condicions més favorables pel creixement 
de P. halepensis, com ara sòls més profunds 
o ambients més protegits, unes condicions 
que efectivament hi són presents en el cas 
de Macarelleta i cala Fustam on aquestes 
formacions forestals queden encaixonades 
dins petits barrancs associats directament a 
la llera torrencial amb constància, al menys 
a la segona, de fonts d'aigua dolça properes 
a la zona de creixement. En canvi, aquest 
no és el cas de Sant Tomàs, on la massa 
forestal estudiada es troba en un espai obert 
i relativament elevat respecte a les terres 
que l'envolten. 

Així, en aquesta localitat l'edat de les 
plantes podria ser més important o bé van 
rebre algun tipus de tractament que afavorir 
el seu desenvolupament, un fet del tot 
possible ja que dins aquesta formació hi ha 
evidència d'una certa intervenció: camins, 
murs de retenció, anivellació, etc. En 


qualsevol cas seria necessari fer altres tipus 
d'estudi, com ara dendrocronologies, per 
verificar aquestes suposicions. També s'ha 
de fer notar, d'acord amb el que és habitual 
a l'illa, que a les localitats de migjorn els 
diàmetres són lleugerament més grossos 
que a les de tramuntana per la major 
idoneitat dels sòls calcaris i permeables pel 
desenvolupament d'aquesta espècie (p. ex. 
Ceballos i Ruiz de la Torre, 1979, Do 
Amaral Franco, 1986). Les raons que 
causaren aquestes possibles actuacions no 
s'han pogut esbrinar del tot, malgrat 
algunes fonts orals (Roig-Munar et al., 
2008b), però podrien ser vàries. Des de les 
purament estètiques o paisatgístiques fins 
les lligades a la productivitat forestal o la 
consideració dels sistemes dunars com a 
llocs erms necessitats d'una forestació. 
Tampoc s'ha de descartar que les possibles 
actuacions volguessin establir una possible 
protecció de les terres d'interès agrope- 
cuàries a l'avançament dels sistemes 
dunars. El fet que la gran majoria tenguin 
un contacte directe amb aquestes recolzaria 

Fig. 3. Representació gràfica dels intervals de 
diàmetre en el conjunt de localitats. 

Fig. 3. Graphic representation of diameter 
ranges fort he whole studied dune systems. 

Fig. 4. Morfologia erosiva per trencament de formes dunars davanteres fixada per processos de 


reforestació, Es Grau. 


Fig. 4. Erosive morphology by breaking of the dune front forms set for reforestation processes, Es 


Grau. 
aquesta hipòtesi. Igualment s'ha de 
considerar la diferenciació entre els 


sistemes que delimiten directament amb 
terres agrícoles i aquells caracteritzats per 
dunes remuntats. 

Així doncs es pot diferenciar aquells 
sistemes platja-duna ubicats en zones 
dominades per un relleu pla, com ara es 
Grau, es Tancats o Tirant, o les dominades 
per un relleu còncau, com ara Morella o 
Macarella, on la forma de platja o cala i les 
terres internes associades afavoreixen el 
desenvolupament de formes dunars cap a 
l'interior amb contacte amb camps de 
conreus, els quals foren possiblement en el 
seu moment guanyats al sistema amb 
l'eradicació de les formes dunars internes, 
com el cas més clar d'es Tancats o sa cala 
Blanca. També aquells sistemes dunars 
associats a cales de petit ordre que foren 
forestades per evitar l'evolució de formes 
dunars remuntats i morfologies de falling- 
dune associades a la presència de veles 


agràries, com és el cas de Macarelleta, o de 
terres internes de conreus, ja llunyanes a la 
platja, com és el cas de Mitjana, Galdana, 
Fustam o Trebalúger, aquestes actuacions 
obeeixen possiblement a evitar l'avanç de 
possibles mants eòlics o de l'arribada de 
material sedimentari en suspensió. Dins 
aquestes actuacions sobre camps dunars 
interns actius de tipus grimpant destaca la 
forestació realitzada al sistema intern de 
cala Pilar, dins la zona centre del sistema 
remuntant més actiu per evitar l'arribada de 
sediment a les finques d'Alfurí, ja dins una 
plana interna i ubicada a més de 1.200 m de 
la platja. 

Ja sigui per una raó o per altra, tampoc 
no seria descabellat pensar amb una 
possible relació amb el Plan para la 
repoblación forestal de España aprovat 
Pany 1939, encara ben vigent en aquesta 
època i precisament més enfocat a la 
restauració d'àrees considerades com a 
degradades (Ortuño, 1990). 

Conclusions i recomanacions 
per a la gestió 


Els resultats obtinguts demostren que 
alguns dels treballs evolutius en l'espai- 
temps de sistemes platja-duna (Roig-Munar 
et al., 2006) no partien d'una realitat de 
naturalitat, ja que aquests sistemes havien 
estat antropitzats prèviament mitjançant les 
forestacions, tot i que els resultats obtinguts 
en l'anàlisi evolutiva no varien pel que fa 
als objectius marcats en aquest tipus de 
treballs, l'evolució de línia de costa i 
morfologies dunars. 

En base a altres observacions realitzades 
a l'illa de Mallorca no es descartable que 
els sistemes dunars existents o relictes 
corresponents a formes semiestabilitzades o 
estabilitzades de les badies de Palma i 
Alcúdia no haguessin estat objecte de 
forestacions, ja que a dia d'avui podem 
apreciar masses boscoses de pi amb 
diàmetres de similar ordre i alçades 
homogènies de les seves copes. 

Els resultats d'aquest estudi també 
mostren, tot coincidint amb altres autors 
(Bolòs, 1967, Costa i Mansanet, 1981), que 
Pinus halepensis en la majoria de casos no 
es pot considerar una espècie vegetal 
característica dels sistemes dunars naturals, 
sinó que la seva presència pot obeir a 
actuacions antròpiques. 

A la vegada, com ja han observat altres 
autors (Maestre i Cortina, 2004, Pausas et 
al., 2004), aquestes actuacions tenen efectes 
negatius a la llarga especialment pel que fa 
la conservació de la biodiversitat (Ranwell i 
Boar, 1986, Gadgil i Ede, 1998, Hilton et 
al., 2000, Bellot et al., 2004, Fernàndez et 
al., 2006, Hilton, 2006) i la dinàmica 
pròpies dels sistemes platja-duna. En aquest 
sentit, s'ha de tenir present, que encara 
recentment s'han fet actuacions semblants 
en alguns sistemes dunars de Menorca 
(Roig-Munar et al., 2008a). 

